כן. אם התרחש שינוי כלשהו במצבכם הבריאותי, אם אתם מרגישים שהפרופיל הרפואי לא הולם את היכולות שלכם או אם נקבע כי אינכם כשירים לשירות אבל אתם חושבים שמצבכם הרפואי לא מונע מכם לשרת שירות צבאי רגיל יש ביכולתכם להגיש ערעור על הפרופיל שנקבע לכם תוך חודש מיום קביעתו. לערעור יש לצרף מסמכים רפואיים עדכניים מרופאים מומחים ומוסמכים ופירוט של הסיבות שבגללן אתם חושבים שהפרופיל שנקבע לכם לא מתאים. את כל המסמכים צריך להעלות באזור האישי שלכם באתר מיט''ב או לשלוח להם בדואר אלקטרוני. אם הבקשה לערעור תאושר, תקבלו זימון לוועדה רפואית שתדון בבקשתכם.